Det er forskelligt fra person til person, hvor ofte det er godt at få massage. Det afhænger nemlig af hvilke former for udfordringer, man har. Det er derfor også vigtigt at vælge den rigtige massagetype. Du kan læse mere om de forskellige typer af massage her i guiden.
Man kan også altid rådføre sig hos sin massør, som er uddannet til at give personlig vejledning. Er man lige begyndt i behandling hos en massør, anbefales det ofte, at man kommer en gang om ugen eller en gang hver 14. dag. På den måde kan massøren komme til bunds med muskelspændinger og myoser, samtidig med at kroppen får tid til at komme sig og skille sig af med affaldsstofferne, som under behandlingen er blevet løsnet.
Investerer du i en massagepistol, kan du bruge den hver dag. Du kan nemlig vælge mellem forskellige indstillinger og massagehoveder, så du kan tilpasse den til dit daglige behov. Således kan du efter behov vælge alt fra en dybdegående og effektiv massage til en mere blid og afslappende massage. Med en massagepistol kan du ligeledes mindske kroppens restitutionstid og samtidig skabe en rolig stund i en travl hverdag.